
гр. Златоград 4980, ул. „Стeфан Стамболов” № 1, тел: 03071 / 25 51, 25 53
www.zlatograd.bg;  e-mail:  ObA-zlatograd@zlatograd.bg

ДОКЛАД

по наблюдението и контрола при прилагането на Общ устройствен план на Община Златоград, включително на мерките за предотвратяване, намаляване или възможно най-пълно отстраняване на предполагаемите неблагоприятни последствия от осъществяването на плана върху околната среда и човешкото здраве за 2023 г.

От Мирослав Митков Янчев  - Кмет на Община Златоград

Докладът по наблюдението и контрола при прилагането на Общ устройствен план на Община Златоград, включително на мерките за предотвратяване, намаляване или възможно най-пълно отстраняване на предполагаемите неблагоприятни последствия от осъществяването на плана върху околната среда и човешкото здраве за 2023 г. е изготвен на основание чл.30, ал.1 от Наредбата за условията и реда за извършване на екологична оценка на планове и програми и Становището по екологична оценка № СМ-02-04/2018 г. на Регионална инспекция по опазване на околната среда (РИОСВ) – Смолян. 
Общият устройствен план на Община Златоград е одобрен с Решение № 874 от 27.12.2018 г. на Общински съвет Златоград, в сила от 16.01.2019 г.
Отчитаме изпълнението на условията и мерките от Становището на РИОСВ - Смолян, посочени в т. I. В, както следва:
1. При устройствено планиране и проектиране се съобразят устройствените зони, определени с ОУП на Община Златоград. 
През 2023 г. са издадени 6 заповеди на Кмета на Община Златоград, както следва:

· Заповед № 52/08.02.2023 г. за одобряване на ПУП-ПЗ в обхват на ПИ с идентификатор 31111.27.242, м. „Кушлева падина“, гр. Златоград за отреждане на „Фотоволтаична електроцентрала“;

· Заповед № 92/17.03.2023 г. за одобряване на ПУП-ПЗ в обхват на ПИ с идентификатор 31111.23.58, м. „Каменова лъка“, гр. Златоград за отреждане на „Фотоволтаична електроцентрала“;

· Заповед № 93/17.03.2023 г. за одобряване на ПУП-ПЗ в обхват на ПИ с идентификатор 31111.5.84, м. „Муратов дол“, гр. Златоград за отреждане на имот „За база за тежкотоварна техника;

· Заповед № 95/17.03.2023 г. за одобряване на ПУП-ПЗ в обхват на ПИ с идентификатор 31111.25.27, м. „Ю. колиба“, гр. Златоград за отреждане на имот „За курортно селище и дейности“;

· Заповед № 136/07.04.2023 г. за одобряване на ПУП-ПЗ в обхват на ПИ с идентификатор 31111.23.233, м. „Табахана“, гр. Златоград за отреждане на „Вилна сграда“;

· Заповед № 172/02.05.2023 г. за одобряване на ПУП-ПЗ в обхват на ПИ с идентификатор 31111.27.118, гр. Златоград за отреждане на „Овцеферма“.
2. Предвид разпоредбата на чл. 106, т. 5  от ЗУТ, в окончателния ОУП са включени Правилата и нормативите за прилагане на ОУП на Община Златоград, в които са регламентирани изискванията и ред за включване на картите за съответния вид риск, данни за риска и планиращи документи на Закона за защита при бедствия, в Подробните устройствени планове, както и необходимите превантивни мерки и начин на устройство и защита.
3. В окончателния ОУП е отразена информацията за мониторинга на радиационния фон от поста за радиационно наблюдение – дежурната стая на Общински съвет за сигурност в Община Златоград.
4. Дейностите по реализация на отделните обекти се извършват в границите на съответната устройствена зона на ОУПО Златоград и не се засягат, пряко по какъвто и да е начин, терените, извън определените граници на съответната устройствена зона, като се съблюдава в тях да не навлиза безразборно и строителна техника.
5. При реализацията на устройствените предвиждания, озеленителните мероприятия да извършват с подходящи местни видове, като се използват растения от местен произход и същия биологичен вид като тези, които ще бъдат засегнати при изпълнението на строителните работи.
6. Провежда се подробна разяснителна кампания сред участниците в строителните и експлоатационни дейности, с цел предотвратяване на щети върху растителния и животински свят в района и в случай на намиране на защитени видове птици и други животни, предмет на опазване от българското законодателство и международните конвекции, да се действа по начина, указан в Закона за биологичното разнообразие.
7. При провеждането на строителни дейности в периода май – юни се прави предварителен оглед на терените за избягване унищожаването на гнезда, яйца и малки на наземно гнездящи видове птици.
8. При изграждането и поддържането на зелените системи и паркове, включени в територията или граничещи с територията на защитените зони, с цел опазване видовото разнообразие в тези зони и ограничаване възможността за нахлуване на чужди и инвазивни видове, се използват характерни за района, местни растителни видове.
9. При изграждане на нови и реконструкция на стари съоръжения и сгради се спазват изискванията на Наредбата за управление на строителните отпадъци и за влагане на рециклирани строителни материали.
10. Указваме на инвеститорите при проектиране на сгради и съоръжения да се направи оценка по отношение на очакваните еквивалентни шумови нива, като се предвидят мерки и дейности, които да доведат до недопускане излъчване на шум в околната среда над граничните стойности, определени в НАРЕДБА № 6 от 26.06.2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии и зони със смесено предназначение, методите за оценка на стойностите на показателите за шум и на вредните ефекти от шума върху здравето на населението (обн., ДВ, бр. 58 от 18.07.2006 г., изм. и доп., бр. 26 от 29.03.2019 г., бр. 100 от 30.11.2021 г., бр. 24 от 25.03.2022 г., в сила от 25.03.2022 г.).
11. Указваме на инвеститорите при проектиране да се предвидят мерки, осигуряващи изискванията на чл.70 на НАРЕДБА № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (ДВ, бр.64/2005 г.) за ограничаване на емисиите на прахообразни вещества при товарене и разтоварване, складиране и преработка на твърди прахообразни материали.
12. Всички устройствени и строителни инициативи, респективно свързаните с тях планове и проекти, засягащи водни течения, водните площи, непосредствените им крайбрежия се процедират при стриктно спазване на закоустановените процедури, с надлежно уведомяване на компетентните органи (РИОСВ, Басейнова дирекция) и се съобразяват с плановете за управление на речните басейни и плановете за управление на риска от наводнения на БД ИБР - Пловдив.
13. При изграждане на животновъдни обекти ще се указва на инвеститорите да спазват изисквания за съхранение на твърда и течна торови фракции.
14. При изграждане на нови и/или реконструкция на съществуващи пътища на територията на общината, се предвижда осигуряване на съдове за крайпътните отбивки и места за отдих.
15. При реализиране на инвестиционни намерения не се допускат дейности, с които се нарушава естественото състояние и проводимостта на речните легла, бреговете на реките, язовирите и крайбрежните заливаеми ивици, използването им като депа за земни и скални маси, съгласно изискванията на Закона за водите.
16. На бъдещите инвеститори ще даваме указание за предвиждане изграждане на ЛПСОВ за отпадъчни води от производствени сгради, заустване на отпадъчни води, канализационните колектори на населените места, използване на водоплътни черпателни резервоари, съгласуване на инвестиционните предложения с Басейнова дирекция „Източнобеломорски район“ и „ВиК” ЕООД с цел недопускане замърсяване на повърхностните и подземните водни тела и опазване на вододайните зони и съоръжения на ВиК инфраструктура.
17. Осъществява се контрол за спазването на забранените и ограниченията в границите на определените СОЗ около водоизточниците, използвани за питейно – битово водоснабдяване.
18. Следи се за инвестиционни предложения, предвиждащи или свързани с водовземане от повърхностни или подземни води, заустване на отпадъчни води в повърхностни водни обекти или в съоръжения, които могат да създадат опасност от замърсяване на подземните води, или са пряко свързано с водовземане и/или ползване на воден обект по смисъла на Закона за водите, да се издават разрешителни от съответния компетентен орган.
19. При строителство на сгради и съоръжения, както и разкриване на рудници и кариери върху земеделски земи, се спазват изискванията на НАРЕДБА № 26 от 2.10.1996 г. за рекултивация на нарушени терени, подобряване на слабопродуктивни земи, отнемане и оползотворяване на хумусния пласт (обн., ДВ, бр. 89 от 22.10.1996 г., изм. и доп., бр. 30 от 22.03.2002 г.)
20. Приетият Общ устройствен план на Община Златоград е изпратен в РИОСВ Смолян, в електронно копие (CD), на плана и приложенията към него, във формат «pdf.”. Не разполагаме с формат за работа в GIS приложения.

Наблюдението и контролът на въздействието върху околната среда при прилагането на ОУП на Община Златоград  за 2023 г. се извърши въз основа на мерките и индикаторите, определени от РИОСВ - Смолян в т. II, 3 от Становище № СМ-02-04/2018г., както следва:
	Мярка за наблюдение и контрол
	Индикатори
	Доклад по наблюдението и контрола при прилагането на ОУП за 2023 г.
	Отговорен орган за изпълне-нието

	1. Разделно събиране на масово разпространени отпадъци (МРО) и биоотпадъци на територията на общината
	Процент от населението на общината, обхванато в разделно събиране на МРО и биоотпадъци, в %
	100 % от населението на Община Златоград е обхванато в системата за разделно събиране на отпадъците. 70 % от населението на Община Златоград е обхванато в системата за биоотпадъци. 
	Община Златоград


	2. Контрол на нерегламентираното депониране на отпадъци 
	Площи, заети от нерегламентирани сметища, дка
	През 2023 г. не са констатирани нерегламентирани сметища на територията на Община Златоград.
	Община Златоград

	3. Пречистване на отпадъчните води

	Отношение на количеството  отпадъчни води, подлагани на пречистване към общото количество отпадъчни води,  %
	77% е количеството отпадъчни води, подлагани на пречистване, към общото количество отпадъчни води
	Община Златоград


	4. Доизграждане на канализационната и водопроводна мрежа на населените места


	Процент от населението на общината, обслужвано от водопроводна и канализационна мрежи; изградени водопроводни  и канализационни отклонения, км
	Населението на Община Златоград е водоснабдено на 100 %, а по отношение на канализационната мрежа е обезпечено на 75% . През 2023 г. са изградени 2,818 км водопроводни мрежи и 201 м канализация 
	Община Златоград


	5. Контрол за качеството на подземните води за питейно-битово водоснабдяване


	Физико-химични показатели по разрешителни за водовземане и Наредба № 9 от 16.03.2001 г. за качеството на водата, предназначена за питейно-битови цели, бр.
	По данни от „ВиК” ЕООД – Смолян, физико-химичните показатели за качеството на питейната вода, предназначена за питейно-битови цели са под допустимите норми. Община Златоград е възложила на акредитирана лаборатория и допълнително изследване на питейната вода през м. юли 2023 г.
	Титуляри на разрешителните за водовземане  и Община Златоград

	6. Съобразяване на режима на санитарно-охранителните зони около водоизточниците при подробното устройствено планиране и проектиране
	Брой издадени становища и предписания относно СОЗ, бр.

	През 2023 г. няма издадени становища и предписания относно санитарно-охранителни зони 
	Община Златоград, БДИБР – Пловдив


	7. Мониторинг на шум


	Еквивалентно ниво на шума в населените места, dB (А) – брой констатирани наднормени стойности, бр.
	През 2023 г. 2 пъти са извършвани замервания на шум и са констатирани наднормени стойности на едно и също място в жилищна сграда на ул. „Върбица“ №2 в с. Ерма река, с източник на шум - Трансформатор в Подстанция с. Ерма река.  Измерванията са направени на 29.03.2023 г.  и 15.08.2023г. Консаттирани са наднормени шумове, както следва: дневен -32,2 + 5* dB, вечерен - 30,3 + 5* dB и нощен 28,1 + 5* dB. Предписани са мерки за намаляване на шума.
(* поправка от 5 dB във връзка с установен дискретно честотен спектрален компонент (тон). )
	РЗИ – Смолян  и Община Златоград


	8. Разрешени обекти и дейности в защитени зони


	Площ на разрешени за реализиране обекти и дейности в защитени зони, дка
	През 2023 г. няма разрешени обекти и дейности в защитени зони
	Община Златоград


	9. Спазване на приетите режими за управление на защитените територии и защитените зони
	Одобрени ПУП на територията на защитени територии и защитени зони, заета площ, дка
	През 2023 г. няма одобрени ПУП на територията на защитени територии и защитени зони
	Община Златоград


	10. Спазване на изискването за осигуряване на минимална озеленена площ за различните устройствени зони
	Отношение между реалната и нормативно изискващата се озеленена площ за отделните устройствени зони на територията на Община Златоград, в %
	През 2023 г. са одобрени шест  ПУП-ПЗ с предназначение на устройствената зона – за фотоволтаични централи, за база за тежкотоварна техника, за курортно селище и дейности, за вилна сграда и за овцеферма, с обща площ 36905 кв.м. Спазено е изискването за осигуряване на минимална озеленена площ за устройствената зона, в съответствие с одобрения ОУП на Община Златоград.
	Община Златоград



МИРОСЛАВ ЯНЧЕВ
Кмет на Община Златоград
Изготвил:

Инж. Елка Чаушева  
Секретар на Община Златоград



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

